phoneee/thai-legal-corpus huggingface dataset:
ประกาศธนาคารแห่งประเทศไทยที่ สกง. 62 /2556เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนสิงหาคม 2556----------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วันในเดือนสิงหาคม 2556อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน (ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.34/14/56 | 40,000 | 23 สิงหาคม 2556 | 27/8/56 - 10/9/56 | 14 |อื่นๆ - 4. วันเริ่มต้นบังคับใช้ ตั้งแต่วันที่ 21 สิงหาคม 2556ผู้มีอํานาจลงนาม - ประกาศ ณ วันที่ 21 สิงหาคม 2556 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทน
ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย(ฉบับที่ ๒)พ.ศ. ๒๕๔๘ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย พ.ศ. ๒๕๔๘ ลงวันที่๗ มีนาคม พ.ศ. ๒๕๔๘กำหนดให้เรียกเก็บอากรชั่วคราวหรือวางหลักประกันการชำระอากรชั่วคราวสำหรับการนำเข้าสินค้าบล็อกแก้วชนิดใสตามพิกัดอัตราศุลกากรประเภทที่ ๗๐๑๖.๙๐๐.๐๐๑ ที่มีแหล่งกำเนิดจากสาธารณรัฐอินโดนีเซียไว้แล้วนั้นบัดนี้คณะกรรมการพิจารณาการทุ่มตลาดและการอุดหนุนมีคำวินิจฉัยชั้นที่สุด เมื่อวันที่ ๑๘กรกฎาคม พ.ศ. ๒๕๔๘ ว่ามีการทุ่มตลาดและมีความเสียหายตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวอาศัยอำนาจตามความในมาตรา๔๙ มาตรา ๕๑ มาตรา ๕๗ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการฯ ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย (ฉบับที่ ๒) พ.ศ.๒๕๔๘ข้อ๒ ให้เรียกเก็บอากรตอบโต้การทุ่มตลาดในการนำเข้าสินค้าบล็อกแก้วชนิดใสตามพิกัดอัตราศุลกากรประเภทที่ ๗๐๑๖.๙๐๐.๐๐๑ที่มีแหล่งกำเนิดจากสาธารณรัฐอินโดนีเซีย ซึ่งผลิตจาก๑) บริษัท PT MULIAGLASS ในอัตราร้อยละ๑๔.๒๗ ของราคา ซี.ไอ.เอฟ.๒)รายอื่น ในอัตราร้อยละ ๕๐.๕๙ ของราคา ซี.ไอ.เอฟ.ข้อ๓อากรชั่วคราวหรือหลักประกันการชำระอากรชั่วคราวที่เรียกเก็บไว้ในระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียพ.ศ. ๒๕๔๘ ลงวันที่ ๗ มีนาคม พ.ศ. ๒๕๔๘ให้เรียกเก็บเป็นอากรตอบโต้การทุ่มตลาดตามประกาศนี้ข้อ๔[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา๕ ปีประกาศ ณ วันที่ ๒๐กรกฎาคม พ.ศ. ๒๕๔๘ทนง พิทยะรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนวิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๒/ตอนพิเศษ ๖๐ ง/หน้า ๒๒/๔ สิงหาคม ๒๕๔๘
ประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 107)เรื่อง กําหนดข้อความอื่นในใบกํากับภาษีตามมาตรา 86/4(8) แห่งประมวลรัษฎากร--------------------------------------------------------- อาศัยอํานาจตามความในมาตรา 86/4(8) แห่งประมวลรัษฎากร ซึ่งแก้ไข เพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ.2534 อธิบดี กรมสรรพากรกําหนดข้อความอื่นในใบกํากับภาษี ดังต่อไปนี้ข้อ ๑ ให้เพิ่มความต่อไปนี้เป็นข้อ 6 ของประกาศอธิบดีกรมสรรพากรเกี่ยวกับ ภาษีมูลค่าเพิ่ม (ฉบับที่ 39) เรื่อง กําหนดข้อความอื่นในใบกํากับภาษีตามมาตรา 86/4(8) แห่งประมวลรัษฎากร ลงวันที่ 24 สิงหาคม พ.ศ.2535 ซึ่งแก้ไขเพิ่มเติมโดยประกาศอธิบดี กรมสรรพากรเกี่ยวกับภาษีมูลค่าเพิ่ม (ฉบับที่ 77) เรื่อง กําหนดข้อความอื่นในใบกํากับภาษี ตามมาตรา 86/4(8) แห่งประมวลรัษฎากร ลงวันที่ 9 มิถุนายน พ.ศ. 2541 "ข้อ 6 ในกรณีผู้ประกอบการจดทะเบียนไม่ต้องนํามูลค่าของทองรูปพรรณที่ ขายเป็นจํานวนเท่ากับราคาทองรูปพรรณที่สมาคมค้าทองคําประกาศรับซื้อคืนในวันที่ขายทอง รูปพรรณ มารวมคํานวณมูลค่าของฐานภาษี ตามมาตรา 79(4) แห่งประมวลรัษฎากร ผู้ประกอบการจดทะเบียนจะต้องระบุข้อความดังต่อไปนี้ไว้ในใบกํากับภาษีด้วย (1) ราคาขายทองรูปพรรณซึ่งรวมค่ากําเหน็จแต่ไม่รวมภาษีมูล ค่าเพิ่ม (2) ราคารับซื้อคืนทองรูปพรรณที่สมาคมค้าทองคําประกาศ (3) ผลต่างระหว่างราคาขายทองรูปพรรณซึ่งรวมค่ากําเหน็จแต่ ไม่รวมภาษีมูลค่าเพิ่มตาม (1) กับราคารับซื้อคืนทองรูปพรรณที่สมาคมค้าทองคําประกาศ ตาม (2) (4) จํานวนภาษีมูลค่าเพิ่มที่คํานวณจาก (3) (5) หมายเลขลําดับของใบรับที่ออกโดยเครื่องบันทึกการเก็บเงิน แต่หากผู้ประกอบการจดทะเบียนใช้เครื่องบันทึกการเก็บเงินออกใบกํากับภาษีด้วย ไม่ต้อง ระบุหมายเลขลําดับของใบรับ (6) เลขรหัสประจําเครื่องบันทึกการเก็บเงินที่อธิบดีกรมสรรพากร กําหนด ข้อความตามวรรคหนึ่ง จะตีพิมพ์ จัดทําขึ้นด้วยระบบคอมพิวเตอร์ ประทับด้วยตรายาง เขียนด้วยหมึก พิมพ์ดีด หรือทําให้ปรากฏด้วยวิธีการอื่นใดในลักษณะ ทํานองเดียวกันก็ได้"ข้อ ๒ ประกาศนี้ให้ใช้บังคับตั้งแต่วันที่ 1 กันยายน พ.ศ. 2543 เป็นต้นไปผู้มีอํานาจลงนาม - ประกาศ ณ วันที่ 11 สิงหาคม พ.ศ. 2543 ร้อยเอกสุชาติ เชาว์วิศิษฐอธิบดีกรมสรรพากร
กฎกระทรวงกำหนดให้ทางน้ำชลประทานคลองส่งน้ำสายใหญ่ 1 ซ้าย ของคลองเชื่อมฝั่งซ้ายของแม่น้ำแม่กลอง เป็นทางน้ำชลประทานที่จะเรียกเก็บค่าชลประทาน พ.ศ. 2565กฎกระทรวง กำหนดให้ทางน้ำชลประทานคลองส่งน้ำสายใหญ่ ๑ซ้าย ของคลองเชื่อมฝั่งซ้ายของแม่น้ำแม่กลอง เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๕อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานคลองส่งน้ำสายใหญ่ ๑ ซ้าย ของคลองเชื่อมฝั่งซ้ายของแม่น้ำแม่กลอง จากกิโลเมตรที่ ๐.๐๐๐ ในท้องที่ตำบลทุ่งทอง อำเภอท่าม่วง จังหวัดกาญจนบุรี ถึงกิโลเมตรที่ ๓๔.๘๐๘ ในท้องที่ตำบลรางหวาย อำเภอพนมทวน จังหวัดกาญจนบุรี ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๒๙ สิงหาคม พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานคลองส่งน้ำสายใหญ่ ๑ ซ้าย ของคลองเชื่อมฝั่งซ้ายของแม่น้ำแม่กลอง เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
ประกาศอธิบดีกรมสรรพากร(ฉบับที่ 11)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับการบริจาคให้แก่สถานศึกษา-----------------------------------------------อาศัยอํานาจตามความในมาตรา 3 และมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 616) พ.ศ. 2559 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับการบริจาคให้แก่สถานศึกษา ดังต่อไปนี้ข้อ ๑ ให้เพิ่มความต่อไปนี้เป็นข้อ 6/1 ของประกาศอธิบดีกรมสรรพากร (ฉบับที่ 1) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับการบริจาคให้แก่สถานศึกษา ลงวันที่ 28 กรกฎาคม พ.ศ. 2559"ข้อ 6/1 กรณีที่สถานศึกษารับบริจาคผ่านระบบบริจาคอิเล็กทรอนิกส์ (e-Donation) ตามประกาศกรมสรรพากร เรื่อง การบริจาคผ่านระบบบริจาคอิเล็กทรอนิกส์ (e-Donation) ลงวันที่ 9 พฤศจิกายน พ.ศ. 2561 ให้ใช้ข้อมูลการบริจาคที่ปรากฏในระบบบริจาคอิเล็กทรอนิกส์ (e-Donation) เป็นหลักฐานประกอบการใช้สิทธิยกเว้นภาษีอากรตามข้อ 4 และข้อ 6 โดยผู้ที่ใช้สิทธิยกเว้นภาษีอากรไม่ต้องแสดงเอกสารหลักฐานการบริจาคต่อเจ้าพนักงานประเมิน"ข้อ ๒ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 22 มีนาคม พ.ศ. 2562 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร
-ร่าง-ประกาศคณะกรรมการกํากับตลาดทุนที่ ทน. 58/2562เรื่อง หลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน(ฉบับที่ 7)\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้ยกเลิกความในหมวด 2/1 หลักเกณฑ์เพิ่มเติมสําหรับการเสนอขายหน่วยลงทุนของกองทุนรวมเพื่อการเลี้ยงชีพหรือกองทุนรวมหุ้นระยะยาว ข้อ 13/1 และข้อ 13/2 แห่งประกาศคณะกรรมการกํากับตลาดทุน ที่ ทน. 3/2556 เรื่อง หลักเกณฑ์ในการจัดส่งหรือแจกจ่ายหนังสือชี้ชวน และการเสนอขายหน่วยลงทุน ลงวันที่ 14 มกราคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 92/2558 เรื่อง หลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน (ฉบับที่ 3) ลงวันที่ 17 ธันวาคม พ.ศ. 2558 และให้ใช้ความต่อไปนี้แทน"หมวด 2/1หลักเกณฑ์เพิ่มเติมสําหรับการเสนอขายหน่วยลงทุนของกองทุนรวมที่ผู้ถือหน่วยลงทุนได้รับสิทธิประโยชน์ทางภาษีข้อ 13/1 เพื่อประโยชน์ตามความในหมวดนี้ คําว่า "กองทุนรวมที่ผู้ถือหน่วยลงทุนได้รับสิทธิประโยชน์ทางภาษี" ให้หมายความว่า กองทุนรวมที่มีลักษณะเป็นกองทุนรวมเพื่อการเลี้ยงชีพข้อ 13/2 บริษัทจัดการกองทุนรวมต้องจัดส่ง แจกจ่าย หรือจัดให้มีคู่มือการลงทุนซึ่งมีข้อความเกี่ยวกับสิทธิประโยชน์ทางภาษีที่เป็นปัจจุบันตามหลักเกณฑ์และวิธีการดังต่อไปนี้(1) ในการเสนอขายหน่วยลงทุนของกองทุนรวมที่ผู้ถือหน่วยลงทุนได้รับสิทธิประโยชน์ทางภาษี ให้บริษัทจัดการกองทุนรวมดําเนินการให้บุคลากรซึ่งปฏิบัติงานเกี่ยวกับการรับคําสั่งซื้อหน่วยลงทุนจากผู้ที่สนใจจะลงทุนจัดส่งคู่มือการลงทุนซึ่งมีข้อความเกี่ยวกับสิทธิประโยชน์ทางภาษีให้ผู้ที่สนใจจะลงทุนพร้อมกับใบคําสั่งซื้อหน่วยลงทุน เว้นแต่ในกรณีที่ผู้ลงทุนเป็นผู้ถือหน่วยลงทุนของกองทุนรวมที่ผู้ถือหน่วยลงทุนได้รับสิทธิประโยชน์ทางภาษีในลักษณะเดียวกันของบริษัทจัดการกองทุนรวมนั้นอยู่แล้ว บริษัทจัดการกองทุนรวมจะไม่จัดส่งคู่มือดังกล่าวก็ได้หากข้อมูลของคู่มือนั้นไม่มีการเปลี่ยนแปลงไปจากข้อมูลที่ผู้ลงทุนรายดังกล่าวเคยได้รับ(2) จัดให้มีคู่มือการลงทุนซึ่งมีข้อความเกี่ยวกับสิทธิประโยชน์ทางภาษีไว้ ณ ที่ทําการทุกแห่งของบริษัทจัดการกองทุนรวมและ ณ สถานที่ติดต่อทุกแห่งของผู้สนับสนุนการขายหรือรับซื้อคืน เพื่อประโยชน์ในการแจกจ่ายแก่ผู้ที่สนใจจะลงทุนได้ตลอดเวลาที่เสนอขายหน่วยลงทุน"ข้อ 2 ประกาศนี้ให้ใช้บังคับตั้งแต่วันที่ 1 มกราคม พ.ศ. 2563 เป็นต้นไปประกาศ ณ วันที่ 9 ธันวาคม พ.ศ. 2562(นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน-----------------------ร่างประกาศตาม พ.ร.บ. หลักทรัพย์และตลาดหลักทรัพย์ที่ผ่านการพิจารณาของฝ่ายพัฒนากฎเกณฑ์ 2 แล้วเมื่อวันที่.......04/12/62................................CSDS เลขที่...79/2562... ครั้งที่ .......3.........
ประกาศสำนักงานคณะกรรมการกฤษฎีกา เรื่อง หลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกา พ.ศ. 2552 ฉบับปรับปรุง ณ วันที่ 8 กรกฎาคม 2558
ตราครุฑตราครุฑกฎกระทรวง(พ.ศ.2508)ออกตามความในพระราชบัญญัติเครื่องแบบทหารพุทธศักราช2477 ว่าด้วยเครื่องแบบทหารบกฉบับที่42----------อาศัยอำนาจตามความในมาตรา5แห่งพระราชบัญญัติเครื่องแบบทหาร พุทธศักราช 2477 ซึ่งแก้ไขเพิ่มเติมโดยพระราชบัญญัติเครื่องแบบทหารแก้ไขเพิ่มเติม พุทธศักราช 2478 และมาตรา 7 แห่งพระราชบัญญัติเครื่องแบบทหารพุทธศักราช 2477รัฐมนตรีว่าการกระทรวงกลาโหมออกกฎกระทรวงไว้ดังต่อไปนี้ให้ยกเลิกความใน (3) ข้อ 25 แห่งกฎกระทรวง (พ.ศ.2504)ออกตามความในพระราชบัญญัติเครื่องแบบทหารพุทธศักราช 2477 ว่าด้วยเครื่องแบบทหารบกฉบับที่ 39 และให้ใช้ความต่อไปนี้แทน`(3) ทหารกองประจำการ ทหารประจำการและนายทหารพิเศษสังกัดหน่วยทหารใช้เครื่องหมายสังกัด คือสังกัดกองพล ใช้อักษร พล มีเลขหมายกองพลประกอบเว้นแต่กองพลทหารม้า ใช้อักษรม แทนเลขหมายกองพลและกองพลทหารปืนใหญ่ต่อสู้อากาศยาน ใช้อักษร ปตอเป็นเครื่องหมายสังกัดสังกัดกรมผสม ใช้อักษร ผส มีเลขหมายกรมผสมประกอบสังกัดกรมใช้อักษรประจำเหล่ามีเลขหมายกรมประกอบเว้นแต่กรมทหารปืนใหญ่ต่อสู้อากาศยานใช้อักษร ปตอ แทนอักษรประจำเหล่าสังกัดกองพันที่จัดเป็นกรม ใช้อักษรประจำเหล่ามีเลขหมายกรมประกอบและมีเลขหมายกองพันต่อท้ายโดยมีขีดทับคั่น เว้นแต่กองทหารมหาดเล็กรักษาพระองค์กรมทหารราบที่ 1 มหาดเล็กรักษาพระองค์ใช้เครื่องหมายสังกัดเป็นรูปตราราชวัลลภ ย่อส่วนขนาด 2 ซม.แทนอักษรประจำเหล่ากองพันทหารปืนใหญ่ต่อสู้อากาศยานใช้อักษร ปตอ แทนอักษรประจำเหล่ากองพันทหารปืนใหญ่ต่อสู้อากาศยานใช้อักษรปตอ แทนอักษรประจำเหล่า กองพันทหารราบในกรมผสม ใช้อักษร ผสแทนอักษรประจำเหล่า กองพันทหารเหล่าอื่นที่สังกัดกรมผสมใช้อักษรประจำเหล่ามีเลขหมายกองพันต่อท้ายโดยมีขีดทับคั่นและไม่ต้องมีเลขหมายกรมผสมประกอบสังกัดกองพันที่มิได้จัดเป็นกรม ใช้อักษรประจำเหล่ามีเลขหมายกองพันต่อท้ายอักษรประจำเหล่าโดยมีขีดทับคั่นเว้นแต่กองพันทหารปืนใหญ่ต่อสู่อากาศยานใช้อักษร ปตอ แทนอักษรประจำเหล่า และกองพันพลร่ม ใช้รูปร่มชูชีพประกอบกับปีกนกคู่แทนอักษรประจำเหล่าถ้ามีเลขหมายกองพัน ให้เลขหมายกองพันอยู่เหนือรูปร่มสังกัดกองร้อยที่มิได้จัดเป็นกองพันใช้อักษรประจำเหล่ามีเลขหมายกองร้อยต่อท้าย โดยมีขีดนอนคั่นสังกัดหน่วยทหารที่ไม่เข้าลักษณะดังกล่าวข้างต้นใช้เครื่องหมายสังกัดของหน่วยบังคับบัญชาโดยตรงอักษรประจำเหล่าต่าง ๆ ที่ใช้ประกอบเป็นเครื่องหมายสังกัดมีดังนี้(ก) เหล่าทหารราบใช้ร(ข) เหล่าทหารม้าใช้ม(ค) เหล่าทหารปืนใหญ่ใช้ป(ง) เหล่าทหารช่างใช้ช(จ) เหล่าทหารสื่อสารใช้ส(ฉ) เหล่าทหารขนส่งใช้ขส(ช) เหล่าทหารสรรพวุธใช้สพ(ซ) เหล่าทหารพลาธิการใช้พธ(ฌ) เหล่าทหารสารวัตรใช้สห (ญ) เหล่าทหารสารบรรณใช้สบ(ฎ) เหล่าทหารการเงินใช้กง(ฏ) เหล่าทหารพระธรรมนูญใช้ธน(ฐ) เหล่าทหารแพทย์ ใช้พ(ฑ) เหล่าทหารแผนที่ใช้ผท(ฒ) เหล่าทหารการสัตว์ใช้กส(ณ) เหล่าทหารดุริยางค์ใช้ดย'ให้ไว้ ณ วันที่ 28 กันยายน พ.ศ. 2508จอมพล ถ. กิตติขจรรัฐมนตรีว่าการกระทรวงกลาโหมหมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากกองพันทหารราบที่4 กรมทหารราบที่ 1 มหาดเล็กรักษาพระองค์ได้เปลี่ยนนามหน่วยเป็นกองทหารมหาดเล็กรักษาพระองค์ กรมทหารราบที่ 1มหาดเล็กรักษาพระองค์ และเห็นควรกำหนดเครื่องหมายสังกัดของหน่วยนี้ไว้โดยให้ใช้ตราราชวัลลภ ย่อส่วนขนาด 2 ซม. เป็นเครื่องหมายสังกัด จึงจำต้องแก้ไขกฎกระทรวง(พ.ศ.2504) ออกตามความในพระราชบัญญัติเครื่องแบบทหาร พุทธศักราช 2377ว่าด้วยเครื่องแบบทหารบก ฉบับที่ 39
ประกาศกระทรวงอุตสาหกรรมฉบับที่ 4550 (พ.ศ. 2556)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมปริมาณและหน่วยต่างๆ ทางกายภาพ เล่ม 13 ปริมาณและหน่วยของฟิสิกส์สถานะของแข็งและกําหนดมาตรฐานผลิตภัณฑ์อุตสาหกรรมปริมาณและหน่วย เล่ม 12 : ฟิสิกส์สถานะของแข็ง-----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ปริมาณและหน่วยต่างๆ ทางกายภาพ เล่ม 13 ปริมาณและหน่วยของฟิสิกส์สถานะของแข็ง มาตรฐานเลขที่ มอก. 235 เล่ม 13 - 2527 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 869 (พ.ศ. 2527) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม ปริมาณและหน่วยต่างๆ ทางกายภาพ เล่ม 13 ปริมาณและหน่วยของฟิสิกส์สถานะของแข็ง ลงวันที่ 14 ธันวาคม พ.ศ 2527 และออกประกาศกําหนดมาตรฐานผลิตภัณฑ์อุตสาหกรรม ปริมาณและหน่วย เล่ม 12 : ฟิสิกส์สถานะของแข็ง มาตรฐานเลขที่ มอก. 235 เล่ม 12 - 2556 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 14 พฤษภาคม พ.ศ. 2556 ประเสริฐ บุญชัยสุขรัฐมนตรีว่าการกระทรวงอุตสาหกรรม
ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๒๔ (พ.ศ. ๒๕๕๐)เรื่องให้รถยนต์ใช้แล้วเป็นสินค้าที่ควบคุมฉลาก โดยที่ในปัจจุบันได้มีการนำรถยนต์ใช้แล้วที่ประชาชนโดยทั่วไปใช้เป็นประจำมาจำหน่ายเป็นจำนวนมากและกรณีปรากฏว่าผู้บริโภคไม่อาจทราบข้อเท็จจริงในสาระสำคัญเกี่ยวกับสินค้านั้นเพื่อประกอบการพิจารณาตัดสินใจเลือกซื้อหรือแลกเปลี่ยนโดยเข้าใจผิดในสาระสำคัญดังนั้นการกำหนดฉลากของสินค้ารถยนต์ใช้แล้วจะเป็นประโยชน์แก่ผู้บริโภคในการเลือกซื้อหรือแลกเปลี่ยนสินค้าดังกล่าวจึงสมควรกำหนดให้รถยนต์ใช้แล้วเป็นสินค้าที่ควบคุมฉลากอาศัยอำนาจตามความในมาตรา๓๐ วรรคสาม และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๒) พ.ศ. ๒๕๔๑คณะกรรมการว่าด้วยฉลากจึงออกประกาศไว้ ดังต่อไปนี้ข้อ ๑ในประกาศนี้รถยนต์ใช้แล้ว หมายความว่ารถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลที่มีน้ำหนักรถไม่เกินหนึ่งพันหกร้อยกิโลกรัมซึ่งมิได้ใช้ประกอบการขนส่งเพื่อสินจ้างตามกฎหมายว่าด้วยการขนส่งทางบกที่ได้จดทะเบียนตามพระราชบัญญัติรถยนต์พ.ศ. ๒๕๒๒ แล้ว ซึ่งผู้ประกอบธุรกิจมีไว้เพื่อจำหน่ายข้อ๒ให้รถยนต์ใช้แล้วเป็นสินค้าที่ควบคุมฉลากข้อ๓ ฉลากของสินค้าที่ควบคุมฉลากตามข้อ๒ ให้ปฏิบัติตามข้อ ๑ ถึงข้อ ๓ แห่งประกาศคณะกรรมการว่าด้วยฉลาก เรื่องลักษณะของฉลากสินค้าที่ควบคุมฉลาก พ.ศ. ๒๕๔๑ ลงวันที่ ๒๓ กันยายน พ.ศ. ๒๕๔๑และให้ระบุข้อมูลด้วยตัวอักษรขนาดไม่ต่ำกว่า ๑ เซนติเมตร เกี่ยวกับรถยนต์ใช้แล้วตามที่ปรากฏในรายการจดทะเบียนตามกฎหมายว่าด้วยรถยนต์ตั้งแต่วันจดทะเบียนจนถึงวันที่จำหน่าย ดังต่อไปนี้ด้วย(๑) วันจดทะเบียน(๒) เลขทะเบียน(๓) เลขตัวรถ(๔) เลขเครื่องยนต์(๕) ยี่ห้อรถ(๖) ยี่ห้อเครื่องยนต์(๗) สี(๘) ประเภทของรถ(๙) ชนิดเชื้อเพลิง(๑๐) ลำดับเจ้าของรถ(๑๑) ภาระผูกพันของรถยนต์ที่มีอยู่ในวันจำหน่าย (ถ้ามี)ประกาศฉบับนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๖เมษายน พ.ศ. ๒๕๕๐รัศมี วิศทเวทย์ประธานกรรมการว่าด้วยฉลากปริญสินีย์/ผู้จัดทำ๒๑ ธันวาคม ๒๕๕๓พัสสร/ผู้ตรวจ๒๖มกราคม ๒๕๕๔[๑]ราชกิจจานุเบกษา เล่ม ๑๒๔/ตอนพิเศษ ๕๗ ง/หน้า ๘๓/๑๑ พฤษภาคม ๒๕๕๐
ประกาศกระทรวงอุตสาหกรรมฉบับที่ 4405 (พ.ศ. 2555)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมเชือกใยพอลิเอไมด์----------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศออกกําหนดมาตรฐานผลิตภัณฑ์อุตสาหกรรม เชือกใยพอลิเอไมด์ มาตรฐานเลขที่ มอก. 2567 - 2554 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 เมษายน พ.ศ. 2555 หม่อมราชวงศ์พงษ์สวัสดิ์ สวัสดิวัตน์รัฐมนตรีว่าการกระทรวงอุตสาหกรรม
ประกาศกรมทรัพยากรธรณีประกาศกรมทรัพยากรธรณีเรื่องให้ซากดึกดำบรรพ์เป็นซากดึกดำบรรพ์ที่ขึ้นทะเบียน ๕๑๑๐๐๑๗๕๕๒อาศัยอำนาจตามความในมาตรา ๒๖ วรรคหนึ่งแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ และข้อ ๔ (๒)แห่งประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒ ซึ่งแก้ไขเพิ่มเติมโดยประกาศคณะกรรมการคุ้มครองซากดึกดำบรรพ์ เรื่องหลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียน(ฉบับที่ ๒) พ.ศ. ๒๕๕๖ อธิบดีกรมทรัพยากรธรณี ประกาศให้ซากดึกดำบรรพ์รหัสประจำซากดึกดำบรรพ์ THFชื่อซากดึกดำบรรพ์ แม่เมาะซิออน โพธิสัตย์ติ (Maemohcyon potisati) สกุล/ประเภท สัตว์มีกระดูกสันหลังหน่วยหิน กลุ่มหินแม่เมาะ อายุ ไมโอซีนตอนกลาง ประมาณ ๑๓ - ๑๒ล้านปีลักษณะ รูปพรรณ สัณฐาน ฟันกราม(molar tooth) ขนาด กว้าง๑.๓ ซม. ยาว ๒.๐ ซม. สูง ๑.๓ ซม.น้ำหนัก ๓ กรัม สถานที่ที่พบ บ่อเหมืองถ่านหินแม่เมาะ ตำบล แม่เมาะ อำเภอแม่เมาะจังหวัดลำปาง ชื่อผู้ค้นพบ คณะสำรวจวิจัยโบราณชีววิทยาไทย- ฝรั่งเศส วันเดือนปีที่พบ พ.ศ. ๒๕๔๓ เจ้าของ/หรือผู้ครอบครอง กรมทรัพยากรธรณี เก็บรักษาไว้ที่สำนักคุ้มครองซากดึกดำบรรพ์ กรุงเทพฯ ตามรูปถ่ายแนบท้ายประกาศนี้ เป็นซากดึกดำบรรพ์ที่ขึ้นทะเบียนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๙ กรกฎาคม พ.ศ. ๒๕๕๗ประณีตร้อยบางอธิบดีกรมทรัพยากรธรณี[เอกสารแนบท้าย]๑. รูปถ่ายซากดึกดำบรรพ์ รหัสประจำซากดึกดำบรรพ์ THF ๒๕๕๗ ๑ ๐๐๑๑๕(ดูข้อมูลจากภาพกฎหมาย)ปริยานุช/ผู้จัดทำ๑๐ ตุลาคม ๒๕๕๗จุฑามาศ/ผู้ตรวจ๑๕ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๖ ง/หน้า ๒๕/๓ กันยายน ๒๕๕๗
คำพิพากษาศาลฎีกาที่ 1641/2479หลักกฎหมาย: คำของพรรคพวกผู้ร้ายที่ร่วมไปกระทำผิดด้วยกันนั้นตามธรรมดารับฟังไม่ได้ เว้นแต่จะมีพะยานอื่นประกอบอีกจึงจะมีน้ำหนักฟังได้ตามกฎหมายคดีนี้ศาลชั้นต้นและศาลอุทธรณ์พิพากษาลงโทษจำเลยทั้ง ๒ คนตามกฎหมายอาญามาตรา ๓๐๑ ร.จำเลยผู้เดียวฎีกาคัดค้านคำพิพากษาศาลอุทธรณ์ในข้อเท็จจริง และว่าศาลไม่ควรฟังคำนายริด นายเชียง เพราะทั้ง ๒ คนนี้เป็นพรรคพวกผู้ร้ายที่ไปปล้นด้วย ศาลฎีกาตัดสินว่า จริงอยู่ถ้ามีคำนายริด นายเชียงแต่ลำพังแล้วก็ฟังไม่ได้ แต่โจทก์ก็มีประจักษพะยานประกอบคำนายริด นายเชียงอีกหลายปาก คำนายริด นายเชียงจึงมีน้ำหนักฟังได้ตามกฎหมาย จึงพิพากษายืน ให้ยกฎีกา ร. จำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1641/2479อัยยการสุพรรณบุรีโจทก์นายเที่ยง โพธิด้วง,นักโทษชายรัง พลเสนจำเลย ป.อ. ม. 301 ป.วิ.อ. ม. 232คำของพรรคพวกผู้ร้ายที่ร่วมไปกระทำผิดด้วยกันนั้นตามธรรมดารับฟังไม่ได้ เว้นแต่จะมีพะยานอื่นประกอบอีกจึงจะมีน้ำหนักฟังได้ตามกฎหมายคดีนี้ศาลชั้นต้นและศาลอุทธรณ์พิพากษาลงโทษจำเลยทั้ง ๒ คนตามกฎหมายอาญามาตรา ๓๐๑ ร.จำเลยผู้เดียวฎีกาคัดค้านคำพิพากษาศาลอุทธรณ์ในข้อเท็จจริง และว่าศาลไม่ควรฟังคำนายริด นายเชียง เพราะทั้ง ๒ คนนี้เป็นพรรคพวกผู้ร้ายที่ไปปล้นด้วย ศาลฎีกาตัดสินว่า จริงอยู่ถ้ามีคำนายริด นายเชียงแต่ลำพังแล้วก็ฟังไม่ได้ แต่โจทก์ก็มีประจักษพะยานประกอบคำนายริด นายเชียงอีกหลายปาก คำนายริด นายเชียงจึงมีน้ำหนักฟังได้ตามกฎหมาย จึงพิพากษายืน ให้ยกฎีกา ร. จำเลย(อรรถกฤต ช.เพ็ญชาติ-มนธา-พลางกูร)ศาลชั้นต้น - นาย+ สุขารมย์ศาลอุทธรณ์ - พระวรพจน์ฯแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้ศาลชั้นต้นและศาลอุทธรณ์พิพากษาลงโทษจำเลยทั้ง ๒ คนตามกฎหมายอาญามาตรา ๓๐๑ ร.จำเลยผู้เดียวฎีกาคัดค้านคำพิพากษาศาลอุทธรณ์ในข้อเท็จจริง และว่าศาลไม่ควรฟังคำนายริด นายเชียง เพราะทั้ง ๒ คนนี้เป็นพรรคพวกผู้ร้ายที่ไปปล้นด้วย ศาลฎีกาตัดสินว่า จริงอยู่ถ้ามีคำนายริด นายเชียงแต่ลำพังแล้วก็ฟังไม่ได้ แต่โจทก์ก็มีประจักษพะยานประกอบคำนายริด นายเชียงอีกหลายปาก คำนายริด นายเชียงจึงมีน้ำหนักฟังได้ตามกฎหมาย จึงพิพากษายืน ให้ยกฎีกา ร. จำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1641/2479อัยยการสุพรรณบุรีโจทก์นายเที่ยง โพธิด้วง,นักโทษชายรัง พลเสนจำเลย ป.อ. ม. 301 ป.วิ.อ. ม. 232คำของพรรคพวกผู้ร้ายที่ร่วมไปกระทำผิดด้วยกันนั้นตามธรรมดารับฟังไม่ได้ เว้นแต่จะมีพะยานอื่นประกอบอีกจึงจะมีน้ำหนักฟังได้ตามกฎหมายคดีนี้ศาลชั้นต้นและศาลอุทธรณ์พิพากษาลงโทษจำเลยทั้ง ๒ คนตามกฎหมายอาญามาตรา ๓๐๑ ร.จำเลยผู้เดียวฎีกาคัดค้านคำพิพากษาศาลอุทธรณ์ในข้อเท็จจริง และว่าศาลไม่ควรฟังคำนายริด นายเชียง เพราะทั้ง ๒ คนนี้เป็นพรรคพวกผู้ร้ายที่ไปปล้นด้วย ศาลฎีกาตัดสินว่า จริงอยู่ถ้ามีคำนายริด นายเชียงแต่ลำพังแล้วก็ฟังไม่ได้ แต่โจทก์ก็มีประจักษพะยานประกอบคำนายริด นายเชียงอีกหลายปาก คำนายริด นายเชียงจึงมีน้ำหนักฟังได้ตามกฎหมาย จึงพิพากษายืน ให้ยกฎีกา ร. จำเลย(อรรถกฤต ช.เพ็ญชาติ-มนธา-พลางกูร)ศาลชั้นต้น - นาย+ สุขารมย์ศาลอุทธรณ์ - พระวรพจน์ฯแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชบัญญัติปรับปรุงกระทรวง ทบวง กรม (ฉบับที่ 11) พ.ศ. 2537 (ยกเลิก)พระราชบัญญัติ ปรับปรุงกระทรวง ทบวง กรม (ฉบับที่ ๑๑) พ.ศ. ๒๕๓๗ (ยกเลิก)ภูมิพลอดุลยเดช ป.ร. ให้ไว้ ณ วันที่ ๒๓ ธันวาคม พ.ศ. ๒๕๓๗ เป็นปีที่ ๔๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติปรับปรุงกระทรวง ทบวง กรม (ฉบับที่ ๑๑) พ.ศ. ๒๕๓๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๒๐ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๘) พ.ศ. ๒๕๓๖ และให้ใช้ความต่อไปนี้แทน "มาตรา ๒๐ กระทรวงมหาดไทยมีส่วนราชการ ดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓)มาตรา 3 กรมการปกครอง (๔) กรมการผังเมือง (๕) กรมการพัฒนาชุมชน (๖) กรมตำรวจ (๗) กรมที่ดิน (๘) กรมโยธาธิการ (๙) กรมราชทัณฑ์ (๑๐) สำนักงานเร่งรัดพัฒนาชนบท"ผู้รับสนองพระบรมราชโองการ ชวน หลีกภัย นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่สำนักผังเมืองเป็นส่วนราชการที่มีฐานะเป็นกรมตามกฎหมายว่าด้วยระเบียบบริหารราชการแผ่นดิน มีหน้าที่รับผิดชอบในการปฏิบัติการเกี่ยวกับการวางและจัดทำผังเมือง ดังนั้น เพื่อให้ชื่อของส่วนราชการถูกต้องตรงกับลักษณะงานและฐานะที่แท้จริงสมควรเปลี่ยนชื่อสำนักผังเมืองเป็นกรมการผังเมือง จึงจำเป็นต้องตราพระราชบัญญัตินี้